《分题得船子和尚一首》
宋代·程俱

洪波鼓溟壑，浩浩包神奸。安知五浊海，平地即九渊。

此老独安住，萧然五湖天。勿言一叶舟，中有宇宙宽。

我昔初吏隐，掌中视包山。垂丝月明夜，独立无往还。

当年夹山人，付此八尺竿。安知翻澜口，终日本无言。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。